
Teixit Associatiu


Extracte de la Convocatòria per a la concessió de subvencions a les AMPA pel desenvolupament d’activitats i projectes d’interès per al municipi de Deltebre per a l’any 2023. 

1.- Beneficiaris
Podran ser destinataris de les subvencions regulades en la present convocatòria, les AMPA del Municipi de Deltebre que duguin a terme l'activitat o activitats subvencionables i les quals donin compliment als requisits previstos en les bases reguladores.

2.- Objecte 
L'objecte d'aquesta convocatòria és regular la concessió de subvencions en règim de concurrència competitiva, que atorga l’Ajuntament de Deltebre, destinades a les Associacions de Mares i Pares d’Alumnes (AMPA) del Municipi de Deltebre que duguin a terme projectes i activitats al terme municipal de Deltebre o fora d'aquest, en el cas que es consideri d'interès per a la projecció exterior del municipi i sempre d'acord amb les finalitats públiques que s'estableixin per part de l’Ajuntament.

3.- Bases reguladores
Bases reguladores per a la sol·licitud i atorgament de subvencions a les AMPA pel desenvolupament d’activitats i projectes d’interès per al municipi de Deltebre publicades al BOPT de data 5 de gener de 2023.

4.- Quantia
La quantia total màxima de les subvencions convocades és de 12.000,00.-€. Aquest import màxim podrà ser ampliat o reduït d’acord amb les sol·licituds rebudes i les disponibilitats pressupostàries. 
El crèdit pressupostari al qual s’imputen les subvencions és l’Aplicació Pressupostària “Teixit Associatiu” 480.00-92001. En cas contrari, quedaran automàticament sense aplicació.
El percentatge de finançament de les actuacions subvencionables pot ser fins un 100%.
La quantia de la subvenció màxima que s'atorgarà per projecte serà aquella que resulti del repartiment de la consignació pressupostària de forma proporcional a la puntuació obtinguda. Un cop determinat el nombre total de punts obtinguts, d’acord amb els criteris de valoració i els projectes, s’aplicarà la següent fórmula:
Import a subvencionar = (Total consignació/Total punts) x Punts obtinguts
Es podrà ponderar fins a un 40% els criteris que donen singularitat a l’objecte de la convocatòria.

Per a la valoració tècnica del projecte es tindrà en compte l'adequació del projecte als següents criteris:

	Criteris a valorar
	Puntuació màxima

	El nombre d’alumnes del centre
	1 punt/alumne

	Que l’AMPA dugui a terme un programa de reutilització de llibres
	5 punts

	Projectes que dinamitzin la vida del centre amb un programa d’activitats complementàries a l’estudi.
	5 punts

	Projectes que enforteixin els vincles entre l’alumnat, l’escola i l’entorn.
	5 punts

	Projectes amb condicions de plena igualtat per fomentar el respecte i el diàleg.
	5 punts

	Projectes que contribueixen en la millora dels centres tant a nivell d'equipaments i infraestructures com a nivell educatiu.
	5 punts

	Que es programin activitats que fomentin la integració d’alumnes en risc d’exclusió social.
	10 punts

	Projectes que facilitin l’accés a les tecnologies de la informació i de les comunicacions.
	10 punts

	Projectes en què col·laborin conjuntament les AMPES, la direcció i l’equip docent del centre i que fomentin el treball en xarxa.
	10 punts



La valoració final que s'atorgarà al projecte resultarà de la suma de la puntuació obtinguda dels criteris valorats. La valoració es realitzarà mitjançant una mesa de valoració formada per personal de les diferents àrees de l’Ajuntament de Deltebre, tan personal laboral, funcionari com membres electes que emetrà una acta on es reflectirà la puntuació obtinguda per cada entitat sol·licitant.

5.- Termini de presentació de sol·licitud
La subvenció es concedirà a instància de la part, i el període per presentar les sol·licituds s’iniciarà a partir de la data de publicació de la convocatòria i fins al 28 de febrer de 2023.
Els models normalitzats per sol·licitar les subvencions es poden sol·licitar a l’Espai d’Atenció Ciutadana (EAC) de l’Ajuntament de Deltebre en horari d’atenció a la ciutadania (8.30h-14.00h) o bé descarregar-los  des de la pàgina web de l’Ajuntament de Deltebre.
Així mateix, es podran presentar de forma presencial a l’Espai d’Atenció Ciutadana (EAC) de l’Ajuntament de Deltebre en horari d’atenció a la ciutadania (08.30h-14.00h) o bé efectuar la presentació electrònica de la sol·licitud, els formularis s'hauran d'emplenar a través de la seu electrònica de l’Ajuntament de Deltebre seguint les instruccions indicades al portal de tràmits.
Per qualsevol altre mitjà dels establerts per la Llei 39/2015, d’1 octubre, del procediment administratiu comú de les administracions públiques i la Llei 40/2015, d’1 d’octubre, de règim jurídic del sector públic i aniran acompanyades de la següent documentació:
· Instancia de sol·licitud de subvenció amb declaració responsable, si s’escau, la qual substituirà la presentació de documentació acreditativa de la mateixa declaració. 
· Documentació que acrediti que l’entitat i associació es troba al corrent de les seves obligacions tributàries amb l'Ajuntament, l'Agència Estatal  d'Administració Tributària, la Seguretat Social i la resta d'Administracions (no caldrà presentar aquesta documentació si s’autoritza a l’Ajuntament de Deltebre a consultar aquesta informació).
· Còpia confrontada o original i còpia de la documentació següent (únicament si aquesta no està en poder de l’Ajuntament de Deltebre):
· Document acreditatiu de la representació de l’entitat/associació.
· DNI/NIE del representant legal
· CIF del sol·licitant
· La instància de sol·licitud haurà d’anar acompanyat de la memòria descriptiva i del* pressupost del/s projecte/s o activitat/s d’acord amb els formularis normalitzats:
· Memòria descriptiva de les actuacions dutes o a dur a terme  per la persona beneficiària (com a màxim TRES), les quals seran objecte de subvenció. Caldrà emplenar un formulari referent a la memòria descriptiva per cadascuna de les actuacions per als quals se sol·licita subvenció.
· Pla de finançament/pressupost: Caldrà emplenar un formulari referent al pla de finançament/pressupost per cadascuna de les actuacions (com a màxim TRES) per a les quals se sol·licita subvenció.
La documentació es presentarà d’acord amb els formularis normalitzats els quals hauran d'estar degudament emplenats i signats pel representant legal de l’entitat o associació sol·licitant, i amb el vistiplau de la direcció del centre escolar.

L’esmena de defectes o l’aportació de documentació s’ha de realitzar, previ requeriment i amb advertència de desistiment, en el termini màxim de 10 dies des de la seva notificació.


6.- Altres dades
6.1.- Règim de compatibilitats
Les subvencions seran compatibles amb qualsevol altra concedida per altres administracions, ens públics o privats.
Tanmateix, l'import d'aquestes subvencions, conjuntament amb el dels ingressos que s'obtinguin i el dels recursos propis que es destinaran a l'activitat, no podrà superar el cost  total  del  projecte  que  es  desenvolupi.  Si  es  supera  aquest  cost, s'exigirà la devolució de l'excés en la part proporcional o l'ampliació de  l'activitat o projecte subvencionat.
L'Ajuntament de Deltebre en cap cas subvencionarà el mateix projecte, executat durant el mateix període, per cap altre procediment de concessió de subvencions que no sigui el regulat per les bases i convocatòria de les presents subvencions.

6.2.-Règim de concessió
El procediment per a la concessió de les subvencions es tramitarà en règim de concurrència competitiva, mitjançant i d'acord amb els principis de publicitat, transparència, concurrència, objectivitat, igualtat, no-discriminació, eficàcia i eficiència.
Deltebre (Delta de l’Ebre), 27 de gener de 2023
EL SECRETARI ACCTAL.,
David Torres Fabra

